Modri šumor vječnosti

Tamne dubine mora pozivaju me svojim šumom,

mjesec pun zaspao je nad morskim prostranstvom.

I oblaci tamni snivaju svoje snove, a ova noć,

tiha i beskonačna kao vječnost se čini.

I svakim trenom sve tiša i tiša,

dok duša se moja odmara.

Morski valovi zaneseno zapljuskuju očekujući

znatiželjnu zoru.

More diše skrivajući nedokučive tajne.

Ono noćas pokazuje ljepotu života,

ono pretvara tren u vječnost.

Lara Sladoja, 8.c

Modri šumor vječnosti

Šumori, šumori, šumorom vječnim

pa potiho valove svoje u hridi tuče

dok stari ribar s pjesmom i smijehom bučnim

teške mreže s ribom u barku vuče.

I mirno more ljulja njegovu lađu

sve tako se igra do mraka,

sve dok i Sunce i oblaci ne zađu

i more se pretvori u mnoštvo tamnih traka.

I vraća se stari, brzo se vraća

Od silne ribe što je ulovi

velika bit će mu plaća.

I tako, potiho i puno mira

nastavlja lagano šumoriti

modri šumor vječnosti.

Filip Šupuković, 8.c

Modri šumor vječnosti

O more, nek' me tvoj bijeli plašt

u veselom plesu zagrli noćas.

Daj da nestanem u zagrljaju tvom.

Svirat ću snove koji čarobno plove.

Na postelji satkanoj,

nebo bijelih galebova

i modri šumor vječnosti.

Maja Hadnađ, 8.c

Modri šumor vječnosti

Kada pogledam prema pučini,

izgleda beskonačno plavo,

a tamo negdje daleko, daleko

stapa se s nebom.

Mirno ko' dijete kada spava,

a ponekad divlje, divlje

kao kakva neman.

Kada zastaneš pored njega

čuješ šum, a u dubini

kako izgovara tvoje ime.

Arijana Gržinčić, 8.c

Modri šumor vječnosti

Sjedim na stijeni uz more bijeloj kao snijeg i pitam se, pitam koliku snagu ima to beskrajno plavetnilo kada je može svojim valovima očistiti od svega. Ponekad kada se ljuti prekrije je cijelu i hoće je povući sa sobom u dubine,ali ona se ne da, stoji vječno, kao da su vezani, modri šumor i bijela stijena.

Nikolina M.Ban, 8.c